CELEX: 32011R0110
Language: et
Date: 2011-02-08 00:00:00
Title: Komisjoni määrus (EL) nr 110/2011, 8. veebruar 2011 , millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta ESSPROSi sotsiaalkaitse netohüvitiste mooduliga seotud andmete edastamise vormi, edastatavate tulemuste ja kvaliteedihindamise kriteeriumide osas  EMPs kohaldatav tekst

9.2.2011   
            
            
               ET
            
            
               Euroopa Liidu Teataja
            
            
               L 34/29
            
         KOMISJONI MÄÄRUS (EL) nr 110/2011,
   8. veebruar 2011,
   millega rakendatakse Euroopa Parlamendi ja nõukogu määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta ESSPROSi sotsiaalkaitse netohüvitiste mooduliga seotud andmete edastamise vormi, edastatavate tulemuste ja kvaliteedihindamise kriteeriumide osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. aprilli 2007. aasta määrust (EÜ) nr 458/2007 Euroopa integreeritud sotsiaalkaitsestatistika süsteemi (ESSPROS) kohta, (1) eriti selle artikli 7 lõiget 2,
   ning arvestades järgmist:
   
               (1)
            
            
               Määrusega (EÜ) nr 458/2007 on kehtestatud metoodiline raamistik, mida kasutatakse statistika koostamiseks võrreldavatel alustel Euroopa Liidu jaoks, ning seati ajalised piirangud Euroopa integreeritud sotsiaalkaitsestatistika süsteemiga (edaspidi „ESSPROS”) kooskõlas koostatud statistika edastamiseks ja levitamiseks.
            
         
               (2)
            
            
               Vastavalt määruse (EÜ) nr 458/2007 artikli 7 lõikele 2 tuleb võtta vastu rakendusmeetmed, mis käsitlevad ESSPROSi sotsiaalkaitse netohüvitiste mooduliga seotud andmete edastamise vormi, edastatavaid tulemusi ning kvaliteedihindamise kriteeriume.
            
         
               (3)
            
            
               Sotsiaalkaitse netohüvitiste mooduli kasutusele võtmiseks tuleks kasutada piiratud lähenemisviisi, et hüvitise saajate üldkogum kattuks sotsiaalkaitse brutohüvitiste saajate üldkogumiga, kelle kohta kogutakse andmeid ESSPROSi põhisüsteemis.
            
         
               (4)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   ESSPROSi sotsiaalkaitse netohüvitiste mooduli jaoks andmete edastamise vorm ja edastatavad tulemused on esitatud I lisas.
   2.   Sotsiaalkaitse netohüvitiste mooduliga seotud andmete kvaliteedi hindamise kriteeriumid on esitatud II lisas.
   Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 113, 30.4.2007, lk 3.
   
      I LISA
      
         Sotsiaalkaitse netohüvitiste mooduliga seotud andmete edastamiseks sobivad vormid ja edastatavad tulemused
      
      1.   EDASTATAVAD ANDMED
      Sotsiaalkaitse netohüvitisi käsitlevad andmed (piiratud lähenemisviis) edastatakse komisjoni kindlaks määratud vormi järgides.
      Edastada tuleb järgmised näitajad.
      
                  1.1.
               
               
                  Keskmine liigendatud maksumäär ja keskmine liigendatud sotsiaalmakse määr liigitatuna mõlema järgmise klassifikatsiooni kohaselt:
                  
                              —
                           
                           
                              ESSPROSi käsiraamatu I lisa kohane ainult rahaliste sotsiaalhüvitiste üksikasjalik klassifikatsioon;
                           
                        
                              —
                           
                           
                              komisjoni määruse (EÜ) nr 1322/2007 (1) I lisa tabelis „Skeemide loetelu” loetletud skeemid.
                           
                        
            
                  1.2.
               
               
                  Maksusoodustuse jääk (tuleb esitada ainult siis, kui seda ei ole otseselt arvesse võetud AITR ja/või AISCR puhul).
                  Iga maksusoodustuse jääk tuleks klassifikatsiooni esimesel tasandil liigendada määruse (EÜ) nr 458/2007 artikli 2 punktis b määratletud riskide ja vajaduste loetelu kohaste funktsioonide järgi.
                  Andmed maksusoodustuse jäägi kohta tuleb esitada riiklikus vääringus.
               
            
                  1.3.
               
               
                  Sotsiaalkaitse netohüvitisi (piiratud lähenemisviis) käsitlevad andmed, mis on liigendatud mõlema järgmise klassifikatsiooni kohaselt:
                  
                              —
                           
                           
                              ESSPROSi käsiraamatu I lisa kohane sotsiaalhüvitiste üksikasjalik liigitus;
                           
                        
                              —
                           
                           
                              komisjoni määruse (EÜ) nr 1322/2007 I lisa tabelis „Skeemide loetelu” loetletud skeemid (esitada tuleks andmed ka kõikide skeemide kohta kokkuvõtlikult, mis võrdub kõikide skeemide kogusummaga).
                           
                        Sotsiaalkaitse netohüvitiste arvutamiseks tuleks määruse (EÜ) nr 1322/2007 I lisas sätestatud sotsiaalkaitse brutohüvitised ühendada punktides 1.1 ja 1.2 loetletud näitajatega.
               
            2.   VÕRDLUSJUHEND
      Määruse rakendamiseks kasutatavad üksikasjalikud klassifikatsioonid ja mõisted on esitatud ESSPROSi käsiraamatus, mille Euroopa Komisjon koostas koostöös liikmesriikidega.
      
         (1)  ELT L 294, 13.11.2007, lk 5.
   
   
      II LISA
      A.   SOTSIAALKAITSE NETOHÜVITISTE MOODULIGA SEOTUD ANDMETE KVALITEEDIHINDAMISE KRITEERIUMID
      Kooskõlas Euroopa Parlamendi ja nõukogu määruse (EÜ) nr 223/2009 (1) artikliga 12 tuleb sotsiaalkaitse netohüvitiste kohta andmete kogumise kvaliteeti hinnata järgmiste kriteeriumide kohaselt: asjakohasus, täpsus, ajakohasus, õigeaegsus, kättesaadavus ja selgus, võrreldavus ja sidusus.
      B.   EDASTATAVAD ANDMED
      Liikmesriigid peavad esitama järgmised andmed:
      1.   Kontaktandmed
      
      1.1.   Andmete koostaja andmed.
      2.   Täpsus
      
      2.1.   Andmeallikate katvus: kasutatud andmeallikate liik (registrid või muud haldusallikad, vaatlused, hinnangud); skeemid/funktsioonid, mis on hõlmatud eri liiki andmeallikatega; teave andmeallikate katvusega seotud probleemide kohta, mis viisid andmete hindamiseni.
      2.2.   Meetodid ja eeldused, mida kasutati hindamisel ja mittetäieliku katvusega andmeallikate puhul:
      
                  —
               
               
                  haldusandmed;
               
            
                  —
               
               
                  vaatlus;
               
            
                  —
               
               
                  modelleerimine;
               
            
                  —
               
               
                  muu (täpsustada).
               
            2.3.   Statistiliste andmete läbivaatamine:
      
                  —
               
               
                  muudatused kasutatud andmeallikates;
               
            
                  —
               
               
                  muudatused andmete hindamiseks kasutatud meetodites ja eeldustes;
               
            
                  —
               
               
                  andmete läbivaatamine põhimõtteliste kohanduste tõttu (näiteks rahvamajanduse arvepidamise kohandamine);
               
            
                  —
               
               
                  andmete läbivaatamine seoses lõplike statistiliste andmete kättesaadavaks tegemisega;
               
            
                  —
               
               
                  andmete läbivaatamine seoses kvaliteedikontrolli meetmetega;
               
            
                  —
               
               
                  andmete läbivaatamisel järgitud põhimõtete kirjeldus.
               
            3.   Võrreldavus
      
      3.1.   Geograafiline võrreldavus:
      
                  —
               
               
                  kõrvalekalded lõplike andmete täielikust katvusest;
               
            
                  —
               
               
                  kõrvalekalded ESSPROSi meetoditest;
               
            
                  —
               
               
                  teave kõrvalekallete põhjuste ja kasutatud meetodite kohta;
               
            
                  —
               
               
                  hinnang kõnealuste kõrvalekallete mõju kohta võrreldavust silmas pidades.
               
            3.2.   Ajaline võrreldavus:
      
                  —
               
               
                  varasemate andmete ja praeguste andmete katvuse kooskõla kirjeldus;
               
            
                  —
               
               
                  tagasiulatuvate andmete ja jooksvate andmete võrreldavuse kirjeldus.
               
            4.   Kättesaadavus ja selgus
      
      4.1.   Riigis kohaldatavate andmelevi käsitlevate põhimõtete kirjeldus.
      4.2.   Kasutajatele edastatud metaandmete/meetodite kirjeldus.
      5.   Asjakohasus
      
      5.1.   Kirjeldus selle kohta, kuidas statistilised andmed vastavad kasutajate olemasolevatele ja potentsiaalsetele vajadustele.
      C.   KVALITEEDIARUANNETE KOOSTAMISE AJAKAVA
      Sotsiaalkaitse netohüvitiste moodulit käsitlevad kvaliteediaruanded esitatakse kord aastas.
      N aastat käsitlev aruanne edastatakse komisjonile (Eurostat) N + 3 aasta 31. jaanuariks.
      D.   KVALITEEDIARUANNETE EDASTAMISEKS KASUTATAV VORM
      Andmete kvaliteeti käsitlev teave edastatakse kooskõlas komisjoni (Eurostat) kindlaks määratud vormiga.
      
         (1)  ELT L 87, 31.3.2009, lk 164.